Brandhout | Toortsie, Kameel en Bokbaaivygie se blog
Balans in grense →
Brandhout	Posted on Julie 27, 2015	by Kameel Toeka-Tokkel: Brandhout Ek dink die manne in ons gesin – veral my een skoonseun wat spesiaal ‘n vertrek met ‘n oop vuur laat aanbou het – sal lekker oor brandhout kan gesels. My ondervinding is maar beperk. Wat ek wel onthou is die tye wat ons met vakansie op die plaas in Betsjoeanaland was. Die dag wanneer my oupa hout gaan kap het, is ons kinders saam die veld in. Met die ossewa hoog gelaai van die dag se arbeid, en die kinders al klouend bo-op die stapel hout, het ons laatmiddag eers teruggekeer. Die hout is onder ‘n groot boom afgelaai, en daarna was dit Stilo – ‘n swart seun – se werk om elke dag hout te kap vir die koolstoof. Die enigste tyd wat ek my ouma – ‘n stil stemmige vrou – haar stem hoor verhef het was wanneer sy vir Stilo geroep het om sy dagtaak te verrig. Ek sien haar nou nog met haar wit voorskoot aan, in die agterdeur staan en roep: “STILOOOoooooooooooooo…..” Deur die lug, en oor die veld het haar stem weerklink. Maak nie saak waar Stilo was nie, maar hy het altyd op die stem gehoor gegee. Nie lank nie of hy draf met sy leer velletjie aan, die werf binne, en begin ywerig houtkap totdat daar genoeg brandhout is om die koolstoof se honger vir nog ‘n dag te stil.
Daar is wel ‘n stapel brandhout waaroor ek alleen beheer het; ek kan besluit om ‘n vuur daarmee te stook, of hom te smoor deur brandhout van hom te weerhou. Ek praat hier van die tong. “See how great a forest a little fire kindles! And the tongue is a fire, a world of iniquity. The tongue is so set among our members that it defiles the whole body, and sets on fire the course of nature; and it is set on fire by hell.” Wetende hoeveel skade ek kan verrig deur onverskillig met hierdie brandhout om te gaan, beter ek goed dink voordat ek ‘n vuurhoutjie daar naby trek. Wat baat dit my om skinderstories die wêreld in te stuur, of om ‘n skinderstorie te stook wanneer dit by my uitkom? Wat baat kwaadpratery, swartsmeerdery, en leuens my? As ek geen baat daarby vind nie, hoekom dit doen? Nie dat ek nie al in onbesonne oomblikke die vuurhoutjie getrek, en in die brandhout ingedruk het nie, maar dit het my nog nooit laat goed voel nie. Dit is nie ‘n vuur waarom ek graag sit nie. Daar is niks geselligs aan so ‘n vuur nie, dit is ‘n vuur wat verteer, en beskadig. Maar van die brandhout ontslae raak, diè kan ek nie. Dit is altyd daar, gretig vir die geringste vlammetjie. Dus moet ek daagliks ‘n wag voor my mond aanstel, hopende dat hy nie sy plig sal versuim, en aan die slaap raak nie.
Ek sal voorwaar nie nou omgee vir ‘n lekker kaggelvuur nie. STILOOOooooooooooooooo
This entry was posted in 'In opdrag..... Bookmark the permalink.	← Meetsnoer
20 Responses to Brandhout
Olga sê:	Julie 27, 2015 om 5:23 nm	Die een kuns wat Olga nie kan bemeester nie. Maar ek probeer my bes om nie ander mens se houttjies wat hulle by my los brand te steek nie.
Antwoord	Kameel sê:	Julie 27, 2015 om 5:37 nm	Dis nie so maklik nie Olga. Was dit maklik sou die bybel ons nie oor die tong gewaarsku het nie.
Lekker warm aand vir jou 🙂
Antwoord	ekmyselff sê:	Julie 27, 2015 om 6:09 nm	Waar wat jy se.
Ooh en die regte hout uit die laeveld kan lekker ruik en die vlamme wat so dans is pragtig… skep n wonderlike atmosfeer. LikeLiked by 1 person
Antwoord	Kameel sê:	Julie 27, 2015 om 6:54 nm	‘n Mens kan mos net in die vlamme staar….. dit het so ‘n kalmerende uitwerking. ‘n Knetterende kaggelvuur….. hoe heerlik!!!
Antwoord	rondomtaliedraai sê:	Julie 27, 2015 om 7:25 nm	Vandat ek en Sus Scrapy endag die veld aan die brand gesteek het maak ek nie vuur nie!
Antwoord	rondomtaliedraai sê:	Julie 27, 2015 om 7:25 nm	eish … jammer … eendag
Antwoord	Kameel sê:	Julie 27, 2015 om 7:46 nm	Nou vertel vir ons van daardie dag 😉
Antwoord	rondomtaliedraai sê:	Julie 28, 2015 om 6:58 nm	Ek kan nie alles onthou nie – kleinsus jy weet LikeLike
Antwoord	Kameel sê:	Julie 29, 2015 om 7:56 vm	Scrapy sê sy sal graag jou kant van storie ook wil hoor. Dus moet jy asb jou stukkie skryf 🙂
Antwoord	rondomtaliedraai sê:	Julie 29, 2015 om 7:31 nm	Ek kan regtig nie onthou behalwe dat ons vuur in ‘n emmer gemaak het en toe die kole op die erf langaaan gegooi het en toe ek deur die venster kyk staan die vlamme hemelhoog… ek weet nie wat met haar gebeur het maar ek het niks oiorgekom nie LikeLiked by 1 person
Antwoord	Kameel sê:	Julie 29, 2015 om 7:52 nm	En die oumense het gesê kinders moet nie in die water speel nie. 🙂 Nou moet Scrapy haar deel vertel.
Antwoord	rondomtaliedraai sê:	Julie 30, 2015 om 7:06 nm	Het ons maar water op die kole gegooi
Antwoord	scrapydo2.wordpress.com sê:	Julie 28, 2015 om 5:15 vm	Ja die liewe tong! Ek is self ook met tye skuldig en reg met die aansteek. Ons het vroeër n koolstoof gehad waar ook hout gekap en gebruik is. Was die lekkerste aande so in die kombuis. Deure toe en knus aan tafel gesit en radio luister. Daardie tyd het ons net die nuus geluister, boeke vat en dan die 7:30 aand storie! (Was nog in laerskool daardie tyd) Daardie tyd wat ons(seker eintlik ek as ouer een) veld aan brand gesteek het was n hengse storie. Was in die dorpsgebied van alle plekke! Tina moet maar haar deel vertel.
Antwoord	Kameel sê:	Julie 28, 2015 om 7:56 vm	Dit klink heel geseĺlig almal so om die tafel met die lekker ou koolstoof. Mooi herinneringe 🙂 Hoop ek hoor die storie van die veldbrand.
Antwoord	scrapydo2.wordpress.com sê:	Julie 28, 2015 om 10:53 nm	Jy sal rerig Tinatjie moet pols. Sal graag haar kant van die storie ook wil hoor
Antwoord	Toortsie sê:	Julie 29, 2015 om 8:28 vm	Hier kom ‘n ding! 🙂
Antwoord	scrapydo2.wordpress.com sê:	Julie 29, 2015 om 8:38 vm	Hoop sy vertel!
Antwoord	Toortsie sê:	Julie 28, 2015 om 9:39 vm	Fantasties geskryf. Dankie
Antwoord	Kameel sê:	Julie 28, 2015 om 10:12 vm	Dankie 🙂
Antwoord	Terug pieng: Toeka-Tokkel no 32 : MENGELMOES | I scrap 2